Projekt „Põhja pst ja Muuseumi tee rekonstrueerimine ja laiendamine“

Küsimused, mis tekkisid ettepaneku läbivaatamisega:

1. Maakonna arengustrateegia tegevuskavas on projekti maksumuseks märgitud 800 000 eurot, ettepanekus 5 800 000 eurot. Palun selgitada, millest tuleneb nii suur maksumuste erinevus. Saan aru, et kohalikud omavalitsused on vastavad eelarvevahendid planeerinud ehk on suurenenud eelarvega arvestanud (sh ilma laenuta).

**Maakonna arengustrateegias on ära toodud toetuse summa (mis vähenes 700 000 eurole), mitte objekti kogumaksumus. 5 800 000 eurot on taotlejate omafinantseering, millega on vastavalt ka omavalitsuste eelarvetes arvestatud.**

1. Projekti hinnakalkulatsioonis olete märkinud: „Projekti eelarve aluseks on projekteerimise raames koostatud mahutabelid ning taotlejate poolt 2022 aastal teostatud erinevate objektide ehitustööde maksumused“. Palun esitada mahutabelid ning objektide ehitustööde maksumused, mida olete eelarve tegemisel aluseks võtnud.

**Lisasime kirjale soovitud mahutabeli, milles olevate ühikhindade puhul on kasutatud eelnevate objektide andmeid.**

1. Palun täpsustada projekti eelarve tabelis mõlema osapoole, s.o Tartu Linnavalitsuse ja Tartu Vallavalitsuse osa suurust.

**Projekti eelarve jaguneb järgmiselt:**

**Projekti eelarve**

****

**Projekti hinnanguline kogumkasumus on 6 500 000 €, millest toetus moodustab 700 000 €, Tartu linna omaosalus on 4 750 000 € ja Tartu valla omaosalus on 1 050 000 €.**

1. Palun esitada ehitusprojekt või selle osa, millest nähtub asendiplaan.

**Lisasime kirjale joonised ehitusprojektist.**

1. Meetme määruse § 9 lg 3 kohaselt, kui projekti raames antakse riigiabi, välja arvatud üldise grupierandi määruse artikli 53 või komisjoni 20. detsembri 2011. aasta otsuse alusel antav riigiabi, ei tohi projektiga seotud tegevusi alustada ega võtta kohustusi nimetatud tegevuste tegemiseks enne taotluse esitamist. Muu hulgas ei tohi enne taotluse esitamist rakendusüksusele kinnitada tellimusi, nõustuda pakkumusega, sõlmida lepingut või kokkulepet, teha ettemaksu, kasutada teenust, allkirjastada üleandmis-vastuvõtmisakti ega teha muid sarnaseid tegevusi. Käesoleval hetkel ei ole rakendusüksus viinud läbi riigiabi analüüsi, mistõttu palun enne taotluse esitamist kohustusi mitte võtta.

**Oleme sellest asjaolust teadlikud ja kohustusi enne riigiabi analüüsi tulemuste selgumist ei võeta.**

Palun Teil vastata hiljemalt 08.03.2022.

Peeter Suislepp

RTK projektikoordinaator

663 2055